Pielikums Nr.2

Jelgavas valstspilsētas pašvaldības

izpilddirektora vietnieka

08.04.2024. rīkojumam Nr.82-ip

**KONKURSA NOLIKUMS**

**Jelgavas valstspilsētas pašvaldības pirmsskolas izglītības iestādes**

**“Rotaļa” vadītāja amata pretendenta atlasei**

1. **Vispārīgie jautājumi**
2. Nolikums nosaka kārtību, kādā Jelgavas valstspilsētas pašvaldība organizē konkursu uz Jelgavas valstspilsētas pašvaldības pirmsskolas izglītības iestādes “Rotaļa” (turpmāk- Izglītības iestāde) vadītāja amatu (turpmāk – konkurss).
3. Konkursa mērķis ir īstenot pašvaldības funkciju izglītībā, nodrošinot izglītības iestādes darbību, tās kvalitāti un efektivitāti, izvēloties atbilstošāko kandidātu Izglītības iestādes vadītāja amatam.
4. Konkursa uzdevums ir izvērtēt konkursa dalībnieku motivāciju, profesionālo sagatavotību un atbilstību izglītības iestādes vadītāja amatam.

**II. Konkursa komisijas izveidošana un darba organizēšana**

1. Konkursa organizēšanu, norisi un pretendentu iesniegto dokumentu izvērtēšanu nodrošina ar Jelgavas valstspilsētas pašvaldības izpilddirektora vietnieka rīkojumu apstiprināta Izglītības iestādes vadītāja amata pretendentu atlases komisija (turpmāk – Komisija).
2. Komisijas darba organizēšana:
   1. konkursa pirmajā kārtā novērtē pretendentu atbilstību nolikumā izvirzītajām prasībām;
   2. pretendentus, kuru iesniegtie dokumenti atbilst izvirzītajām prasībām izvirza konkursa otrajai kārtai – darba intervijai;
   3. darba intervijas norises laiku un vietu nosaka Komisijas priekšsēdētājs, par ko Komisijas sekretārs telefoniski vai elektroniski paziņo tiem pretendentiem, kuri izvirzīti konkursa otrajai kārtai;
   4. darba intervija notiek klātienē Jelgavas valstspilsētas domes telpās Lielajā ielā 11, Jelgavā par to iepriekš informējot pretendentu;
   5. Komisijas sēdes ir slēgtas un tiek protokolētas;
   6. Komisija sniedz kopēju vērtējumu par katra pretendenta individuālo vērtējumu atbilstoši nolikuma prasībām. Konkursa noslēgumā tiek apkopoti katra pretendenta individuālie novērtējumi;
   7. par konkursā uzvarējušu pretendentu pēc visām atlases kārtām tiek uzskatīts pretendents ar augstāko novērtējumu, savukārt, ja pretendenti iegūst vienādu punktu skaitu, tiek rīkota atkārtota darba intervija;
   8. Komisija sagatavo konkursa norises noslēguma protokolu un sagatavo ierosinājumu Jelgavas valstspilsētas domei lēmuma pieņemšanai par pretendenta pieņemšanu darbā.
3. Komisijas priekšsēdētājs Komisijas sēdēs ir tiesīgs pieaicināt citus izglītības jomas speciālistus ar padomdevēja tiesībām.

**III. Konkursa noteikumi**

1. Konkursa sludinājumu publicē pašvaldības oficiālajā tīmekļvietnē [www.jelgava.lv](http://www.jelgava.lv), oficiālajā izdevumā “Latvijas Vēstnesis” un Nodarbinātības valsts aģentūras vakanču portālā, norādot izglītības iestādi, prasības pretendentiem, galvenos pienākumus, mēnešalgu, iesniedzamos dokumentus, kā arī pieteikšanās termiņu, vietu un kontakttālruni uzziņām.
2. Pretendenti iesniedz šādus dokumentus:
   1. motivētu pieteikumu (2.pielikums);
   2. dzīves, iepriekšējās darba un profesionālās pieredzes aprakstu (CV);
   3. apliecinājumu, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu (1.pielikums );
   4. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
   5. valsts valodas prasmes apliecību pretendentiem, kuriem latviešu valoda nav dzimtā valoda.
3. Konkursa pieteikums un tam pievienotie dokumenti jāiesniedz līdz 2024.gada 30.aprīļa plkst.17:00, pēc šī termiņa iesniegtie pieteikumi netiks izskatīti.
4. Ja noteiktajā termiņā pieteikumu nav iesniedzis neviens pretendents, tiek izsludināts jauns konkurss tādā pašā kārtībā.
5. Pretendentu pieteikumus un pievienotos dokumentus ar norādi “Jelgavas valstspilsētas pašvaldības pirmsskolas izglītības iestādes “Rotaļa” vadītāja amata konkursam” nosūta elektroniski (ar drošu elektronisko parakstu) uz e-pastu [dace.ebere@jelgava.lv](mailto:dace.ebere@jelgava.lv) vai iesniedz Jelgavas valstspilsētas pašvaldības Klientu apkalpošanas centrā, Lielajā ielā 11, Jelgavā, 131.kabinetā slēgtā aploksnē. Tālrunis uzziņām: 63012465, 63012467.

**IV. Prasības pretendentiem**

1. Konkursa atlases procesā vērtē pretendentu atbilstību šādām prasībām:
   1. izglītība saskaņā ar Ministru kabineta 2018.gada 11.septembra noteikumu Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 13.punkta prasībām;
   2. uz pretendentu neattiecas [Izglītības likumā](https://likumi.lv/ta/id/50759-izglitibas-likums) un [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) noteiktie ierobežojumi strādāt par pedagogu;
   3. vismaz 3 gadu pedagoģiskā darba pieredze izglītības jomā vai izglītības vadības darbā. Par priekšrocību tiks uzskatīta pieredze pirmsskolas izglītības iestādes vadības darbā;
   4. zināšanas un izpratne izglītības kvalitātes vadības, finansēšanas un budžeta plānošanas jautājumos;
   5. zināšanas par izglītības iestādes darbību reglamentējošajiem normatīvajiem aktiem, valsts un pašvaldības izglītības attīstības prioritātēm;
   6. vadības prasmes, spēja motivēt darbiniekus un prasme strādāt komandā;
   7. labas prasmes darbā ar informācijas un komunikācijas tehnoloģijām;
   8. valsts valodas zināšanas augstākajā līmenī un vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā.

**V. Pretendentu vērtēšana**

1. Komisija izskata un vērtē pretendentu pieteikumus, kuri saņemti nolikumā noteiktajā kārtībā.
2. Konkursa pirmajā kārtā Komisija vērtē pretendentu atbilstību izvirzītajām prasībām, atbilstoši 17.punktā noteiktajai vērtēšanas sistēmai.
3. Uz darba interviju uzaicina pretendentus, kuri saskaņā ar nolikuma 14.punktu ieguvuši ne mazāk kā 5 punktus.
4. Darba intervijā Komisija vērtē:
   1. izpratni par izglītības paradigmas maiņu un pārmaiņu procesiem izglītībā;
   2. redzējumu par izglītības iestādes attīstības virzieniem, to atbilstību valsts un pašvaldības izglītības politikas aktualitātēm;
   3. zināšanas un pieredzi izglītības iestādes darba organizācijā, budžeta plānošanā un izpildē;
   4. pretendenta spējas sniegt kompetentas atbildes uz amata pienākumu pildīšanai atbilstošiem jautājumiem un argumentēt savu viedokli;
   5. komunikācijas prasmes.
5. Pirmajā konkursa kārtā Komisija vērtē pretendentu pieteikumus šādā punktu sistēmā:

|  |  |
| --- | --- |
| **Vērtēšanas kritērijs** | **Punkti** |
| **Izglītība (max. punktu skaits 4)** | |
| Maģistra grāds pedagoģijā vai izglītības zinātnēs | 4 |
| Augstākā izglītība (izņemot pirmā līmeņa profesionālo augstāko izglītību) pedagoģijā vai izglītības zinātnēs | 3 |
| Augstākā izglītība (izņemot pirmā līmeņa profesionālo augstāko izglītību) un pedagoģiskā izglītība vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā | 2 |
| Augstākā izglītība (izņemot pirmā līmeņa profesionālo augstāko izglītību) un persona iegūst pedagoģisko izglītību vai apgūst 11.11.2018. MK noteikumu Nr.569 21.3.apakšpunktā minēto profesionālās kompetences programmu pedagoģijā | 1 |
| Izglītība neatbilst amata prasībām | 0 |
| **Darba pieredze (max. punktu skaits 4)** | |
| Pieredze pirmsskolas izglītības iestādes vadības darbā pēdējo trīs gadu laikā | 4 |
| Izglītības vadības darba pieredze pēdējo trīs gadu laikā | 3 |
| Pedagoģiskā darba pieredze izglītības jomā izglītības iestādē pēdējo trīs gadu laikā | 2 |
| Pedagoģiskā darba pieredze izglītības jomā pēdējo trīs gadu laikā | 1 |
| Nav pedagoģiskā darba pieredzes | 0 |
| **Valodas zināšanas (max. punktu skaits 1)** | |
| Vismaz vienas Eiropas Savienības oficiālās valodas zināšanas  profesionālajai darbībai nepieciešamajā apjomā | 1 |
| Nav vismaz vienas Eiropas Savienības oficiālās valodas zināšanas  profesionālajai darbībai nepieciešamajā apjomā | 0 |
| **Izglītības iestādes attīstības redzējums (max. punktu skaits 6)** | |
| Pārzina Jelgavas valstspilsētas pašvaldības izglītības attīstības stratēģiju 2019.-2025.gadam un valsts izglītības attīstības pamatnostādnes | 3 |
| Skaidri atspoguļoti priekšlikumi īstermiņa un ilgtermiņa izglītības iestādes attīstībai | 3 |
| Nav attīstības redzējuma | 0 |
| **Maksimāli iespējamais punktu skaits pirmajā kārtā** | **15** |

1. Otrajā konkursa kārtā – darba intervijā, Komisija vērtē pretendentu šādā punktu sistēmā:

|  |  |
| --- | --- |
| **Vērtēšanas kritērijs** | **Max. punktu skaits** |
| Izpratne par izglītības paradigmas maiņu un pārmaiņu procesiem izglītībā | 10 |
| Redzējums par izglītības iestādes attīstības virzieniem, to atbilstība valsts un pašvaldības izglītības politikas aktualitātēm | 10 |
| Zināšanas un pieredze izglītības iestādes darba organizācijā, budžeta plānošanā un izpildē | 10 |
| Spējas sniegt kompetentas atbildes uz amata pienākumu pildīšanai atbilstošiem jautājumiem un argumentēt savu viedokli | 10 |
| Komunikācijas prasmes | 10 |
| **Maksimāli iespējamais punktu skaits otrajā kārtā** | **50** |

1. Katrs Komisijas loceklis individuāli vērtē katru pretendentu pēc nolikuma nosacījumiem un ieraksta vērtējumu pretendenta izvērtēšanas lapā, apliecinot to ar parakstu.
2. Komisija lēmumu par pretendenta atbilstību pieņem, pamatojoties uz individuālā vērtējuma kopējo punktu skaitu.
3. Komisija pieņem lēmumu bez pretendentu klātbūtnes un par rezultātiem paziņo katram pretendentam elektroniski 5 (piecu) darba dienu laikā pēc Komisijas lēmuma pieņemšanas.
4. Ja nevienu no pretendentiem neatzīst par atbilstošu Jelgavas valstspilsētas pašvaldības pirmsskolas izglītības iestādes “Rotaļa” vadītāja amatam, Komisija ir tiesīga pieņemt lēmumu par konkursa slēgšanu bez rezultāta un izsludināt jaunu konkursu.

Pašvaldības izpilddirektora vietniece    L.Daugaviete

1.pielikums

Jelgavas valstspilsētas pašvaldības

pirmsskolas izglītības iestādes “Rotaļa”

vadītāja amata pretendentu atlases konkursa nolikumam

Konkursa pretendenta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

APLIECINĀJUMS

Jelgavā, \_\_\_.\_\_\_.20\_\_\_.

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinu, ka uz mani

(vārds, uzvārds)

neattiecas Izglītības likumā un Bērnu tiesību aizsardzības likumā noteiktie ierobežojumi

strādāt par pedagogu.

\_\_\_\_\_\_\_\_\_\_\_\_\_\_\_\_\_\_\_\_

(paraksts)